আজ মঙ্গলবার রাজধানীর মোহাম্মদপুরের কৃষি মার্কেট ঘুরে দেখা যায়, সবজি বাজার চাঙা। ব্যবসায়ীরা বলেন, পাইকারি বাজারে সবজির সরবরাহ ভালো। তাই দামের ক্ষেত্রে তেমন ওঠা-নামা নেই। সুলতান আলী নামের এক ব্যবসায়ী বলেন, ‘বেশির ভাগ মালামাল কারওয়ান বাজার থেকে আনি। বসিলার দিকে থেকে যা আসে সেগুলো আনতে একটু সমস্যা হইছে। কিন্তু রিকশা-ভ্যান দিয়ে নিয়ে আসছি।’ এ বাজারের আরও কয়েকজন ব্যবসায়ী জানান, কারওয়ান বাজারে সবজির সরবরাহ ভালো থাকায় বাজারে প্রভাব পড়েনি।